
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2536 

23 Σεπτεμβρίου 2014 


ΑΠΟΦΑΣΕΙ Σ 

Αριθμ. απόφασης 344/2014 

Καθορισμός ανώτατου επιτρεπόμενου ορίου λογαρια¬ 
σμού ασφάλειας εφοδιασμού, μοναδιαίου τέλους 
ασφάλειας εφοδιασμού ανά κατηγορία Πελατών φυ¬ 
σικού αερίου, και πρότυπης μονάδας ηλεκτροπαρα¬ 
γωγής, σύμφωνα με τις διατάξεις του άρθρου 73 του 
Ν. 4001/2011, όπως ισχύει. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση 19 Ιουνίου 2014) 

Λαμβάνοντας υπόψη: 

1. Τις διατάξεις του Κανονισμού 994/2010 του Ευ¬ 
ρωπαϊκού Κοινοβουλίου και του Συμβουλίου της 20 ης 
Οκτωβρίου 2010 σχετικά με τα μέτρα κατοχύρωσης 
της ασφάλειας εφοδιασμού με αέριο και την κατάργη¬ 
ση της Οδηγίας 2004/67/ΕΚ του Συμβουλίου (εφεξής ο 
«Κανονισμός 994/2010»). 

2. Τις διατάξεις του Ν. 4001/2011 «Για τη λειτουργία 
των Ενεργειακών Αγορών Ηλεκτρισμού και Φυσικού 
Αερίου για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις» (ΦΕΚ Α' 179) 
(εφεξής ο «Νόμος»), όπως ισχύει και ιδίως τα άρθρα 12 
και 73 αυτού. 

3. Την εκτίμηση επικινδυνότητας ως προς την ασφά¬ 
λεια εφοδιασμού της χώρας με Φυσικό Αέριο, σύμφωνα 
με τις διατάξεις του άρθρου 9 του Κανονισμού 994/2010. 

4. Το έγγραφο του ΔΕΣΦΑ με αριθμό πρωτοκόλλου 
ΡΑΕ 1-166356/18.12.2012 και θέμα «Εισήγηση επί του Τέ¬ 
λους Ασφάλειας Εφοδιασμού». 

5. Την υπ’ αριθ. 141/2013 απόφαση ΡΑΕ, με την οποία 
εγκρίθηκε το σχέδιο προληπτικής δράσης, που καταρτί¬ 
στηκε σύμφωνα με το άρθρο 4 του Κανονισμού 994/2010 
και ειδικότερα τη βραχυπρόθεσμη στρατηγική, η οποία 
αναπτύχθηκε στο πλαίσιο αυτού. 

6. Το σχέδιο έκτακτης ανάγκης, που καταρτίστηκε 
σύμφωνα με τα οριζόμενα στο άρθρο 10 του Κανονισμού 
994/2010 και εγκρίθηκε από τη ΡΑΕ με την υπ’ αριθ. 
122/2013 απόφασή της (ΦΕΚ Β' 691/26.3.2013). 

7. Το γεγονός ότι η ΡΑΕ στο πλαίσιο της διαμόρφω¬ 
σης της απόφασής της για τον ορισμό της πρότυπης 
μονάδας παραγωγής ηλεκτρικής ενέργειας, τον καθο¬ 


ρισμό του ανώτατου επιτρεπόμενου ορίου λογαριασμού 
ασφάλειας εφοδιασμού και του αντίστοιχου τέλους 
ασφάλειας εφοδιασμού, κατά τα προβλεπόμενα στις 
διατάξεις των παραγράφων 4 έως 6 του άρθρου 73 του 
Ν. 4001/2011 έθεσε σε δημόσια διαβούλευση το σκεπτι¬ 
κό και την ανάλυση για τη θέσπιση τέλους ασφάλειας 
εφοδιασμού καθώς και τις αναγκαίες εφαρμοστικές δι¬ 
ατάξεις για θέματα ασφάλειας εφοδιασμού της χώρας 
με φυσικό αέριο από τις 26 Φεβρουάριου 2013 έως και 
22 Μαρτίου 2013. 

8. Τα ακόλουθα κείμενα τα οποία υποβλήθηκαν 
στο πλαίσιο της ως άνω δημόσιας διαβούλευσης, 
ήτοι τα με αρ. πρωτ. ΡΑΕ έγγραφα: ΓΕΩΡΓΙΟΣ ΟΡΟ¬ 
ΛΟΓΑΣ (ΡΑΕ 1-169146/04.03.2013), ΕΠΑ ΑΤΤΙΚΗΣ (ΡΑΕ 
1-169787/21.03.2013), ΔΕΠΑ ΑΕ (ΡΑΕ 1-169823/21.03.2013), 
ΔΕΗ ΑΕ (ΡΑΕ 1-169866/22.03.2013), ΤΕΡΝΑ ΑΕ (ΡΑΕ 
1-169868/22.03.2013), ΗΡΩΝ I ΘΕΡΜΟΗΛΕΚΤΡΙΚΟΣ ΣΤΑΘ¬ 
ΜΟΣ ΒΟΙΩΤΙΑΣ Α.Ε. (ΡΑΕ 1-169870/22.03.2013), ΗΡΩΝ II 
ΘΕΡΜΟΗΛΕΚΤΡΙΚΟΣ ΣΤΑΘΜΟΣ ΒΟΙΩΤΙΑΣ Α.Ε. (ΡΑΕ 
1-169871/22.03.2013), ΔΕΣΦΑ ΑΕ (ΡΑΕ 1-169890/22.03.2013), 
ΟΜΙΛΟΣ ΜΥΤΙΛΗΝΑΙΟΣ (ΡΑΕ 1-169892/22.03.2013), ΕΠΑ 
ΘΕΣΣΑΛΟΝΙΚΗΣ - ΘΕΣΣΑΛΙΑΣ (ΡΑΕ 1-169893/22.03.2013), 
ΠΡΟΜΗΘΕΑΣ ΘΑ3 ΑΕ (ΡΑΕ 1-169904/22.03.2013), 
ΕΙΡΕΩΙδΟΝ ΡΟ\Λ/ΕΠ 3Α (ΡΑΕ 1-169912/22.03.2013) και 
ΜΟΤΟΡ ΟΙΛ (ΕΛΛΑΣ) ΔΙΥΛΙΣΤΗΡΙΑ ΚΟΡΙΝΘΟΥ Α.Ε. (ΡΑΕ 
1-170146/29.03.2013), τα οποία έχουν αναρτηθεί στην 
ιστοσελίδα της Αρχής. 

9. Το με αρ. πρωτ. 0-55285/25.6.2013 έγγραφο της ΡΑΕ 
προς το Υπουργείο Περιβάλλοντος Ενέργειας και Κλι¬ 
ματικής Αλλαγής με θέμα «Προτάσεις της Ρυθμιστικής 
Αρχής Ενέργειας αναφορικά με τις αναγκαίες νομοθε¬ 
τικές ρυθμίσεις που αφορούν την ασφάλεια εφοδιασμού 
της χώρας με φυσικό αέριο και τη θέσπιση του τέλους 
ασφάλειας εφοδιασμού». 

10. Την από 10.7.2013 ανακοίνωση στην ιστοσελίδα της 
Αρχής με θέμα «Συμπεράσματα της Ρυθμιστικής Αρχής 
Ενέργειας από τη δημόσια διαβούλευση για το τέλος 
ασφάλειας εφοδιασμού και τις αναγκαίες εφαρμοστικές 
διατάξεις για θέματα ασφάλειας εφοδιασμού της χώρας 
με φυσικό αέριο» στην οποία παρουσιάστηκαν συνοπτι¬ 
κά οι απόψεις και προτάσεις των συμμετεχόντων στη 
από 26.2.2013-22.3.2013 δημόσια διαβούλευση, καθώς και 
τα σχετικά συμπεράσματα της ΡΑΕ. 

11. Τις διατάξεις της παραγράφου 13 του άρθρου 17 
του Ν. 4203/2013 (ΦΕΚ Α' 235/1.11.2013) με θέμα «Ρυθμί¬ 
σεις Θεμάτων Ανανεώσιμων Πηγών Ενέργειας και άλλες 
διατάξεις», σύμφωνα με τις οποίες τροποποιήθηκαν, 
μεταξύ άλλων, οι διατάξεις του άρθρου 73 του Νόμου 
λαμβάνοντας υπόψη την εισήγηση της ΡΑΕ σύμφωνα 
με το υπ’ αριθμ. 9 σχετικό έγγραφό της. 

12. Το με αριθμ. Πρωτ. 0-59015/7.7.2014 έγγραφο της 
ΡΑΕ προς το ΔΕΣΦΑ σχετικά με την επικαιροποίηση 
του Σχεδίου'Εκτακτης Ανάγκης ώστε να συνάδει με τις 
τροποποιήσεις που επήλθαν στο μηχανισμό διασφά¬ 
λισης εφοδιασμού με αέριο, όπως περιγράφεται στο 
άρθρο 73 του Νόμου,όπως ισχύει μετά τη θέσπιση του 
Νόμου 4203/2013, και σύμφωνα με τα οριζόμενα στον 
Κανονισμό 994/2010. 

13. Το από 19/02/2014 μήνυμα ηλεκτρονικού ταχυδρο¬ 
μείου της εταιρείας ΕΙΡΕΘΙδΟΝ και την απολογιστική 
αποτίμηση του κόστους των εγκαταστάσεων εναλλα¬ 
κτικού καυσίμου μονάδας παραγωγής ηλεκτρικής ενέρ¬ 
γειας της εταιρείας. 

14. Το γεγονός ότι δεν προκαλείται δαπάνη εις βάρος 
του κρατικού προϋπολογισμού. 

Σκέφτηκε ως εξής: 

Α. Πραγματικά και νομικά δεδομένα 

1) Επειδή, το σύνολο των ποσοτήτων φυσικού αερίου 
που έχει ανάγκη η Χώρα εισάγεται, ενώ δεν υφίσταται 
προς το παρόν εγχώρια εγκατάσταση αποθήκης φυσι¬ 
κού αερίου, όπου θα ήταν δυνατόν να αποθηκεύονται 
σε μακροχρόνια βάση σημαντικές ποσότητες φυσικού 
αερίου, είτε για εμπορικούς σκοπούς είτε για χρήση 
σε ώρα ανάγκης. Το γεγονός αυτό σημαίνει ότι τυχόν 
έλλειμμα τροφοδοσίας από μία ή περισσότερες πηγές 
αντισταθμίζεται είτε με έκτακτες εισαγωγές φυσικού 
αερίου είτε, εφόσον αυτή δεν είναι εφικτή, επαρκής ή 
έγκαιρη, με περικοπές παραδόσεων σε καταναλωτές. 

2) Επειδή, από τον Κανονισμό 994/2010 επιβάλλεται 
στα Κράτη Μέλη να μεριμνήσουν για την αδιάλειπτη 
τροφοδοσία των «Προστατευόμενων Καταναλωτών» 
κατά τη διάρκεια των σεναρίων κρίσης που εξετάστη¬ 
καν στις υπ’ αριθμ. 3 και 5 σχετικές μελέτες. Για το 
λόγο αυτό έχουν σχεδιαστεί οι αναγκαίες ρυθμίσεις 
οι οποίες, δύνανται, μέσω έγκαιρης περικοπής παρα¬ 
δόσεων σε άλλες κατηγορίες καταναλωτών φυσικού 
αερίου να επιτρέψουν τη συνέχιση της τροφοδοσίας 
των Προστατευόμενων Καταναλωτών. 

3) Επειδή, στο πλαίσιο άσκησης των καθηκόντων της 
ΡΑΕ ως Αρμόδιας Αρχής για τη διασφάλιση της εφαρ¬ 
μογής του Κανονισμού 994/2010, η ΡΑΕ, σε συνεργα¬ 
σία με τους Διαχειριστές των συστημάτων μεταφοράς 
ηλεκτρικής ενέργειας και φυσικού αερίου, καθώς και 
τη ΔΕΠΑ, εκπόνησε σειρά αναλύσεων από τις οποίες 
εκτιμήθηκαν οι επιπτώσεις ενδεχόμενων κρίσεων τρο¬ 
φοδοσίας της Χώρας με φυσικό αέριο, και εν συνεχεία 
προσδιορίστηκαν, κατόπιν διαβούλευσης με όλη την 
αγορά φυσικού αερίου οι αποδοτικότερες στρατηγικές 
για τη μείωση των επιπτώσεων. 

4) Επειδή, από τις αναλύσεις αυτές προέκυψε ότι 
υπάρχουν σενάρια υψηλού κινδύνου κατά τα οποία, 
προκειμένου να διατηρηθεί η τροφοδοσία των Προ¬ 
στατευόμενων Καταναλωτών εκτιμάται ότι θα απαιτη¬ 
θεί η εκτεταμένη περικοπή παραδόσεων σε σημαντικό 


τμήμα της υπόλοιπης αγοράς, η οποία περιλαμβάνει 
τόσο μονάδες παραγωγής ηλεκτρικής ενέργειας, όσο 
και άλλες παραγωγικές δραστηριότητες. 

5) Επειδή, η διακοπή της λειτουργίας σταθμών πα¬ 
ραγωγής ηλεκτρικής ενέργειας λόγω έλλειψης φυσι¬ 
κού αερίου, χωρίς τη δυνατότητα υποκατάστασης της 
παραγόμενης ενέργειας από άλλες πηγές ή καύσιμα 
θα οδηγούσε σε εκτεταμένες διακοπές ρεύματος στη 
Χώρα με σημαντικές επιπτώσεις, τόσο στην καθημερι¬ 
νότητα πολιτών όσο και στην παραγωγική δυνατότητα 
της οικονομίας. 

6) Επειδή κατά συνέπεια όλων των ανωτέρω τα μέ¬ 
τρα σχεδιάζονται ώστε εκτός από τη διασφάλιση της 
τροφοδοσίας των Προστατευόμενων Καταναλωτών,να 
ελαχιστοποιηθούν οι επιπτώσεις στους πολίτες και στην 
παραγωγική δυνατότητα της οικονομίας μέσω: 

(α) Της ενίσχυσης της δυνατότητας εναλλαγής καυσί¬ 
μων στον τομέα παραγωγής ηλεκτρικής ενέργειας και 
άρα της διασφάλισης επαρκούς ηλεκτρικής ενέργειας 
και ισχύος κατά τη διάρκεια κρίσεων εφοδιασμού με 
φυσικό αέριο. 

(β) Της διανομής του φυσικού αερίου, στις ώρες κατά 
τις οποίες είναι αγαθό σε έλλειψη, σε εκείνους που το 
έχουν περισσότερη ανάγκη,κάνοντας χρήση στο μέτρο 
του εφικτού, μηχανισμών αγοράς. 

(γ) Της ελαχιστοποίησης της πιθανότητας μη αντι¬ 
στρέψιμης ζημιάς μέσω θέσπισης κριτηρίου ελάχιστης 
προειδοποίησης 48 ωρών προς βιομηχανικούς κατανα¬ 
λωτές για την προστασία των εγκαταστάσεών τους και 
την αποφυγή ατυχημάτων. 

7) Επειδή, από τα ανωτέρω μέτρα επωφελούνται όλες 
οι κατηγορίες καταναλωτών, αν και με διαφορετικό τρό¬ 
πο και σε διαφορετική έκταση, ωστόσο το συνολικό 
όφελος για την κοινωνία και την οικονομία ξεπερνά το 
όφελος της κάθε κατηγορίας χωριστά. 

8) Επειδή, στο πλαίσιο της εύρυθμης και αποτελεσμα¬ 
τικής οργάνωσης της αγοράς ενέργειας, ο νομοθέτης, 
ανταποκρινόμενος, αφενός στις κοινοτικές επιταγές, 
αφετέρου στις προοπτικές διασφάλισης εφοδιασμού 
με αέριο της αγοράς ενέργειας, πρόβλεψε την επιβολή 
«εισφοράς» με τη μορφή ανταποδοτικού τέλους. Ειδικό¬ 
τερα, σύμφωνα με τη διάταξη της παραγράφου 6 του 
άρθρου 73 του Ν. 4001/2011, όπως ισχύει: «Για την εκ¬ 
πλήρωση των υποχρεώσεων του Διαχειριστή του ΕΣΦΑ, 
που απορρέουν από τις συμβάσεις που προβλέπονται 
στις παραγράφους 4 και 5 του παρόντος άρθρου [73], 
όπως επίσης για τη χρηματοδότηση των μέτρων του 
σχεδίου προληπτικής δράσης ο Διαχειριστής του ΕΣΦΑ 
εισπράττει, από όλους τους Χρήστες, τέλος ασφάλειας 
εφοδιασμού ανά μονάδα ποσότητας φυσικού αερίου που 
οι τελευταίοι παραλαμβάνουν από το ΕΣΦΑ, το οποίο 
ανακτάται από τους Πελάτες Φυσικού Αερίου.[...]. 

9) Επειδή, στη συνέχεια, ο κανονιστικός νομοθέτης 
κλήθηκε να προσδιορίσει ουσιαστικά το περιεχόμενο, 
τον τρόπο, τη διαδικασία και το όργανο που είναι επι¬ 
φορτισμένο με την είσπραξη του, τις παραμέτρους ως 
προς το ύψος του: «Το ύψος του μοναδιαίου τέλους 
ασφάλειας εφοδιασμού που καταβάλλεται από κάθε 
κατηγορία Πελατών Φυσικού Αερίου, το επιτρεπόμενο 
ανώτατο όριο του λογαριασμού ασφάλειας εφοδιασμού, 
καθώς και οι αναγκαίοι όροι και προϋποθέσεις για τη 

χρηματοδότηση των μέτρων του σχεδίου προληπτικής 
δράσης, καθορίζονται με απόφαση της ΡΑΕ» (βλ. άρθρο 
73 παρ. 6). 

10) Επειδή, στο πλαίσιο αυτό, η εξυπηρέτηση του 
ειδικού σκοπού επιβολής τέλους στους χρήστες της 
αντιπαροχής της συγκεκριμένης υπηρεσίας πρέπει να 
είναι ευδιάκριτη. Ως εκ τούτου, η ΡΑΕ καλείται να προσ¬ 
διορίσει τις παραμέτρους της ειδικής αντιπαροχής, ως 
προς το περιεχόμενο της ανταποδοτικότητας, με βάση 
την αρχή της αναλογικότητας, το σαφή καθορισμό της 
συγκεκριμένης της παροχής συγκεκριμένων υπηρεσιών. 
Κριτήριο καθορισμού της ειδικής αντιπαροχής αποτε¬ 
λεί ο ειδικός προορισμός της υπηρεσίας και η ειδική 
ωφέλεια που είναι δυνατό να απορρέει από την υπηρε¬ 
σία. Στο πλαίσιο αυτό, η ΡΑΕ προσδιορίζει κατά τρόπο 
ανεπίδεκτο οποιοσδήποτε παρερμηνείας το κύκλο των 
προσώπων για το ειδικό συμφέρον των οποίων προο¬ 
ρίζεται η παροχή υπηρεσιών, καθώς η ειδική ωφέλεια 
την οποία αντλεί ο συγκεκριμένος κύκλος προσώπων 
μπορεί ευκόλως να διαπιστωθεί. 

11) Επειδή, είναι σημαντικό ο προσδιορισμός του αντα¬ 
ποδοτικού τέλους να διασαφηνιστεί κατά τρόπο που 
να παρέχει αφενός ασφάλεια δικαίου στους Χρήστες 
και αφετέρου τη δυνατότητα του Ρυθμιστή της αγοράς 
ενέργειας να εξασφαλίσει συνθήκες υγιούς ανταγωνι¬ 
σμού. Η ΡΑΕ διαμορφώνει την παρούσα απόφασή της 
λαμβάνοντας υπόψη τόσο την εξατομικευμένη ωφέλεια 
κάθε κατηγορίας καταναλωτών, η οποία συναρτάται με 
τη σειρά διακοπής / περιορισμού της παροχής φυσικού 
αερίου, όσο και με τη συνέχιση στην τροφοδοσία της 
ζήτησης, μέσω μηχανισμού ο οποίος αποζημιώνεται από 
το λογαριασμό που αφορά το εν λόγω τέλος. 

12) Επειδή, ο μηχανισμός που αποζημιώνεται από το 
τέλος ασφάλειας εφοδιασμού περιλαμβάνει τα ανα¬ 
γκαία ποσά για την κάλυψη των τακτικών καθώς και 
των έκτακτων υποχρεώσεων του Διαχειριστή του ΕΣΦΑ, 
όπως προκύπτουν από τις συμβάσεις των παραγράφων 
4 και 5 του άρθρου 73 του Νόμου και προϋπολογίζονται 
σύμφωνα με τα οριζόμενα στις ενότητες Γ και Δ της 
παρούσας.Κατ' επέκταση το μοναδιαίο τέλος ασφάλει¬ 
ας εφοδιασμού δύναται να οριστεί σε ύψος ικανό για τη 
δημιουργία αποθεματικού στον λογαριασμό ασφάλειας 
εφοδιασμού, καθώς και για την έγκαιρη αναπλήρωσή 
του κατόπιν κάλυψης τυχόν έκτακτων κατά τα ανωτέρω 
υποχρεώσεων. 

13) Επειδή, η θέσπιση του τέλους ασφάλειας εφοδια¬ 
σμού εισάγει και τη θέσπιση των αναγκαίων κινήτρων 
για την ανάπτυξη μηχανισμού διαχείρισης ζήτησης φυσι¬ 
κού αερίου από την αγορά κατά τη διάρκεια κρίσεων. Ο 
μηχανισμός αυτός θα αποτελέσει το βασικό συστατικό 
για την ικανοποίηση του Κανόνα για την υποδομή (Ν-1), 
που προβλέπεται στο άρθρο 6 του Κανονισμού, η οποία 
πρέπει να διασφαλιστεί, με ενέργειες του Κράτους-Μέ- 
λους ή της Αρμόδιας Αρχής έως τις 3 Δεκεμβρίου 2014. 

14) Επειδή, για όλους τους ανωτέρω λόγους τα μέτρα 
τα οποία χρηματοδοτούνται από το τέλος ασφάλειας 
εφοδιασμού εξυπηρετούν το δημόσιο συμφέρον. 

Β. Σχετικές διατάξεις 

1) Επειδή, σύμφωνα με τα οριζόμενα στις παραγρά¬ 
φους 1 έως 6 του άρθρου 73 του Νόμου, όπως ισχύει: 

1. Με απόφαση της ΡΑΕ, ύστερα από εισήγηση του 
Διαχειριστή του ΕΣΦΑ θεσπίζεται σχέδιο έκτακτης 


ανάγκης σύμφωνα με τις διατάξεις του άρθρου 10 του 
Κανονισμού 994/2010 του Ευρωπαϊκού Κοινοβουλίου και 
του Συμβουλίου της 20ής Οκτωβρίου 2010 σχετικά με 
τα μέτρα κατοχύρωσης της ασφάλειας εφοδιασμού με 
αέριο και την κατάργηση της Οδηγίας 2004/67/ΕΚ του 
Συμβουλίου (Ε 295). Ο Διαχειριστής του ΕΣΦΑ λαμβάνει 
τα αναγκαία μέτρα για την αντιμετώπιση καταστάσεων 
κρίσης, κατά τα προβλεπόμενα στον Κώδικα Διαχεί¬ 
ρισης του ΕΣΦΑ και το σχέδιο έκτακτης ανάγκης. Το 
σχέδιο δύναται να προβλέπει τη σύσταση ομάδας ή 
ομάδων διαχείρισης κρίσεων και την ανάθεση σε αυτές 
ρόλων και αρμοδιοτήτων για κάθε ένα από τα τρία επί¬ 
πεδα κρίσης, ήτοι έγκαιρη προειδοποίηση, επιφυλακή 
και έκτακτη ανάγκη, που προβλέπονται στο άρθρο 10 
του ως άνω Κανονισμού 994/2010. 

2. Το σχέδιο της παραγράφου 1 ανωτέρω διασφαλίζει 
ότι σε ενδεχόμενη κρίση εφοδιασμού με φυσικό αέριο 
στο ΕΣΦΑ, κατά την οποία η αγορά φυσικού αερίου 
είναι ακόμη ικανή να διαχειριστεί αυτή τη διαταραχή 
εφοδιασμού, τότε λαμβάνονται μέτρα σύμφωνα με τα 
οριζόμενα στο Παράρτημα II του Κανονισμού 994/2010. 
Σε περίπτωση που τα μέτρα που εφαρμόζονται δεν 
επαρκούν για να καλυφθεί η εναπομένουσα ζήτηση φυ¬ 
σικού αερίου, αποφασίζεται σύμφωνα με τα οριζόμενα 
στο σχέδιο της παραγράφου 1, η έγκαιρη εφαρμογή 
πρόσθετων μέτρων που δεν στηρίζονται στην αγορά, 
σύμφωνα με τα οριζόμενα στο Παράρτημα III του Κανο¬ 
νισμού 994/2010, προκειμένου να διασφαλιστεί ο, κατά 
προτεραιότητα, εφοδιασμός με αέριο των Προστατευό- 
μενων Καταναλωτών και να περιοριστούν οι επιπτώσεις 
από το έλλειμμα παραγωγικού δυναμικού στο Σύστημα 
Μεταφοράς Ηλεκτρικής Ενέργειας. 

3. Επιβεβλημένη διακοπή ή περιορισμός της παροχής 
φυσικού αερίου σε Πελάτες λαμβάνει χώρα σε περί¬ 
πτωση κρίσης επιπέδου έκτακτης ανάγκης σύμφωνα 
με τον κατάλογο σειράς διακοπής και τις διαδικασίες 
που περιλαμβάνονται στο σχέδιο της παραγράφου 1 
του παρόντος άρθρου και τον Κώδικα Διαχείρισης του 
Συστήματος. Κατά την εφαρμογή των διαδικασιών που 
προβλέπονται στο σχέδιο έκτακτης ανάγκης, οι Πελά¬ 
τες των οποίων η παροχή φυσικού αερίου διακόπτεται 
ή περιορίζεται, δεν θεμελιώνουν δικαίωμα για κανενός 
είδους αποζημίωση έναντι του/των αρμόδιου/ων οργά- 
νου/ων που έλαβε/αν τη σχετική απόφαση. 

4. Μεταξύ του Διαχειριστή του ΕΣΦΑ και κατόχων 
άδειας παραγωγής ηλεκτρικής ενέργειας, με καύσιμο 
Φυσικό Αέριο, οι οποίοι, σύμφωνα με τους όρους της 
σχετικής άδειας παραγωγής ηλεκτρικής ενέργειας, 
οφείλουν να τηρούν αποθέματα εναλλακτικού καυσίμου, 
υπογράφεται υποχρεωτικώς σύμβαση για την, έναντι 
ανταλλάγματος, διατήρηση αποθέματος εναλλακτικού 
καυσίμου και τη διατήρηση της διαθεσιμότητας λειτουρ¬ 
γίας της μονάδας με εναλλακτικό καύσιμο. Ως εναλλα¬ 
κτικό καύσιμο νοείται το υγρό καύσιμο που διατηρείται 
σε δεξαμενές εντός του γηπέδου στο οποίο είναι εγκα¬ 
τεστημένη η μονάδα. Το αντάλλαγμα καλύπτει το κε¬ 
φαλαιουχικό κόστος των εγκαταστάσεων εναλλακτικού 
καυσίμου πρότυπης μονάδας παραγωγής ηλεκτρικής 
ενέργειας, όπως αυτή ορίζεται στην απόφαση ΡΑΕ της 
παραγράφου 6 του παρόντος άρθρου, το κεφαλαιουχικό 
κόστος διατήρησης αποθεμάτων πετρελαίου, καθώς και 

τη διαφορά κόστους πετρελαίου και φυσικού αερίου για 
τη διενέργεια τακτικών δοκιμών στις εγκαταστάσεις 
των κατόχων άδειας παραγωγής ηλεκτρικής ενέργειας, 
οι οποίοι συνάπτουν τη σύμβαση της παρούσας πα¬ 
ραγράφου με τον Διαχειριστή του ΕΣΦΑ. Το ύψος του 
ανταλλάγματος, καθορίζεται με την απόφαση ΡΑΕ που 
προβλέπεται στην παράγραφο 6 του παρόντος άρθρου. 

5. Μεταξύ Προμηθευτών και Μεγάλων Πελατών δύ- 
ναται να συνάπτεται σύμβαση για την, έναντι ανταλ¬ 
λάγματος, διαχείριση ζήτησης φυσικού αερίου για την 
αντιμετώπιση κρίσεων. Δυνάμει συμβάσεως, η οποία 
συνάπτεται μεταξύ του Διαχειριστή του ΕΣΦΑ και κάθε 
Προμηθευτή, δύνανται να ανακτώνται, εν μέρει ή στο 
σύνολό τους, και μέχρι ανώτατων ποσών που καθορί¬ 
ζονται στην απόφαση ΡΑΕ που προβλέπεται στην παρ. 
6 του παρόντος άρθρου τα ποσά που κατέβαλε κάθε 
Προμηθευτής για αποδεδειγμένη διαχείριση ζήτησης 
μετά από την κήρυξη κρίσης επιπέδου επιφυλακής, και 
για όσο διάστημα το επίπεδο κρίσης παραμένει στο 
επίπεδο επιφυλακής ή έκτακτης ανάγκης. Το ανακτώ¬ 
μενο μέρος του κόστους του Προμηθευτή από τον Δι¬ 
αχειριστή του ΕΣΦΑ μειώνεται ανάλογα με την κατά 
περίπτωση συμβολή του στην πρόκληση της κρίσης, 
σύμφωνα με τα ειδικότερα οριζόμενα στον Κώδικα Δι¬ 
αχείρισης του ΕΣΦΑ. 

«6. Για την εκπλήρωση των υποχρεώσεων του Διαχει¬ 
ριστή του ΕΣΦΑ, που απορρέουν από τις συμβάσεις που 
προβλέπονται στις παραγράφους 4 και 5 του παρόντος 
άρθρου, όπως επίσης για τη χρηματοδότηση των μέ¬ 
τρων του σχεδίου προληπτικής δράσης ο Διαχειριστής 
του ΕΣΦΑ εισπράττει, από όλους τους Χρήστες, τέλος 
ασφάλειας εφοδιασμού ανά μονάδα ποσότητας φυσι¬ 
κού αερίου που οι τελευταίοι παραλαμβάνουν από το 
ΕΣΦΑ, το οποίο ανακτάται από τους Πελάτες Φυσικού 
Αερίου.[...] Το ύψος του μοναδιαίου τέλους ασφάλειας 
εφοδιασμού που καταβάλλεται από κάθε κατηγορία 
Πελατών Φυσικού Αερίου, το επιτρεπόμενο ανώτατο 
όριο του λογαριασμού ασφάλειας εφοδιασμού, καθώς 
και οι αναγκαίοι όροι και προϋποθέσεις για τη χρηματο¬ 
δότηση των μέτρων του σχεδίου προληπτικής δράσης, 
καθορίζονται με απόφαση της ΡΑΕ». 

2) Επειδή, σύμφωνα με τα οριζόμενα στις διατάξεις 
των παραγράφων 1 και 2 του άρθρου 68 του Νόμου, 
όπως ισχύει: «1. Ο ΔΕΣΦΑ ΑΕ λειτουργεί, συντηρεί, δι¬ 
αχειρίζεται, εκμεταλλεύεται και αναπτύσσει το ΕΣΦΑ 
και τις διασυνδέσεις που εντάσσονται σε αυτό, προκει- 
μένου το ΕΣΦΑ να είναι οικονομικά αποδοτικό, τεχνικά 
άρτιο και ολοκληρωμένο, ώστε να εξυπηρετούνται οι 
ανάγκες των Χρηστών σε Φυσικό Αέριο, κατά τρόπο 
ασφαλή, επαρκή, αξιόπιστο και οικονομικά αποδοτικό 
και να διασφαλίζεται η λειτουργία μίας ενιαίας αγοράς 
φυσικού αερίου στην Ευρωπαϊκή Ένωση και η προστα¬ 
σία του περιβάλλοντος. 2. Στο πλαίσιο των ανωτέρω 
υποχρεώσεων ο ΔΕΣΦΑ ΑΕ: ...(δ) Εισπράττει το τέλος 
ασφάλειας εφοδιασμού από τους Χρήστες και τηρεί 
χωριστό λογαριασμό για τις δραστηριότητες αυτές, 
σύμφωνα με τις διατάξεις του νόμου αυτού. ...(στ) Με¬ 
ριμνά για την άμεση και αποτελεσματική Αντιμετώπιση 
εκτάκτων αναγκών σύμφωνα με το άρθρο 73». 

3) Επειδή,σύμφωνα με τα οριζόμενα στις διατάξεις της 
παραγράφου 2 στοιχείο (ιε) του άρθρου 69 του Νόμου: 


«Με τον Κώδικα Διαχείρισης του ΕΣΦΑ ρυθμίζονται ιδί¬ 
ως: ...«ιε) κάθε θέμα σχετικό με την αντιμετώπιση κρίσε¬ 
ων στο ΕΣΦΑ, κατά τα προβλεπόμενα στο άρθρο 73, οι 
προϋποθέσεις επίκλησης ανωτέρας βίας Χρηστών και 
Διαχειριστή, οι προϋποθέσεις ανάκτησης του κόστους 
διαχείρισης ζήτησης από τους Προμηθευτές και ιδίως η 
προϋπόθεση απόδειξης μη συνδρομής πταίσματος του 
εκάστοτε Προμηθευτή, και οι βασικοί όροι των συμβά¬ 
σεων των παραγράφων 4 και 5 του άρθρου 73». 

4) Επειδή, περαιτέρω, σύμφωνα με τα οριζόμενα 
στο εγκεκριμένο σχέδιο έκτακτης ανάγκης (σχετικό 
υπ’ αριθμ. 6): «Η επιβεβλημένη διακοπή/περιορισμός 
παροχής Φυσικού Αερίου σε καταναλωτές αποτελεί 
το βασικό μέτρο για την διαχείριση καταστάσεων συ¬ 
ναγερμού επιπέδου 3 και με στόχο να διασφαλιστεί 
η αξιόπιστη και ασφαλής λειτουργία του ΕΣΦΑ και η 
τροφοδοσία της εναπομένουσας ζήτησης και ιδίως των 
Προστατευόμενων Καταναλωτών και του περιορισμού 
των επιπτώσεων στο Σύστημα Παραγωγής Ηλεκτρι¬ 
κής Ενέργειας. Η ΟΔΚ, μετά από σχετική εισήγηση της 
ΜΔΚ, αποφασίζει τη διακοπή/περιορισμό της παροχής 
Φυσικού Αερίου σε Πελάτες, σύμφωνα με την ακόλουθη 
σειρά προτεραιότητας: 

1. Κάτοχοι άδειας παραγωγής Ηλεκτρικής Ενέργειας 
με καύσιμο Φυσικό Αέριο, οι οποίοι έχουν συνάψει, βά¬ 
σει της παραγράφου 2 του Αρθρου 73 του Ν. 4001/2011, 
σύμβαση με τον ΔΕΣΦΑ για την, έναντι ανταλλάγματος, 
κατά προτεραιότητα διακοπή/περιορισμό της παροχής 
Φυσικού Αερίου σε περίπτωση Έκτακτης Ανάγκης (Κα¬ 
τάσταση Συναγερμού 3). 

2. Μεγάλοι Πελάτες που έχουν συνάψει με το ΔΕΣΦΑ, 
σύμφωνα με τα οριζόμενα στην παράγραφο 2 του Αρ¬ 
θρου 73 του Ν. 4001/2011, σύμβαση για την, έναντι ανταλ¬ 
λάγματος, κατά προτεραιότητα διακοπή/περιορισμό της 
παροχής Φυσικού Αερίου σε περίπτωσηΈκτακτης Ανά¬ 
γκης (Κατάσταση Συναγερμού 3). 

3. Μονάδες παραγωγής Ηλεκτρικής Ενέργειας με 
καύσιμο Φυσικό Αέριο, οι οποίες δεν έχουν συνάψει 
με τον ΔΕΣΦΑ σύμβαση για την διακοπή/περιορισμό 
της παροχής Φυσικού Αερίου σε κατάσταση Έκτακτης 
Ανάγκης (Κατάσταση Συναγερμού 3). 

4. Αλλοι Πελάτες σύμφωνα με τη ακόλουθη σειρά 
διακοπής: 

• Μεγάλοι Βιομηχανικοί Καταναλωτές με ετήσια κα¬ 
τανάλωση Φυσικού Αερίου μεγαλύτερη των 100 <3\Λ/ά 
που χρησιμοποιούν το Φυσικό Αέριο ως πρώτη ύλη για 
παραγωγή θερμιδοφόρου ρευστού (π.χ. ατμός) και συ¬ 
μπαραγωγή Θερμότητας και Ηλεκτρισμού. 

• Μεγάλοι Βιομηχανικοί Καταναλωτές με ετήσια κα¬ 
τανάλωση Φυσικού Αερίου μεγαλύτερη των 100 Θ\Λ/ά 
που χρησιμοποιούν το Φυσικό Αέριο για διεργασία (κλί¬ 
βανοι κ.τ.λ.). 

• Μικροί Βιομηχανικοί Καταναλωτές με ετήσια κατα¬ 
νάλωση Φυσικού Αερίου μικρότερη ή ίση των 100 Θϊ/νά 
που χρησιμοποιούν το Φυσικό Αέριο ως πρώτη ύλη για 
παραγωγή θερμιδοφόρου ρευστού (π.χ. ατμός) και συ¬ 
μπαραγωγή Θερμότητας και Ηλεκτρισμού. 

• Μικροί Βιομηχανικοί Καταναλωτές με ετήσια κα¬ 
τανάλωση Φυσικού Αερίου μικρότερη ή ίση των 100 
Θννίι που χρησιμοποιούν το Φυσικό Αέριο για διεργασία 
(κλίβανοι κτλ.). 

• Εμπορικοί Καταναλωτές, που δεν ανήκουν στην 
κατηγορία των Προστατευόμενων Καταναλωτών, σύμ¬ 
φωνα με το Σχέδιο Έκτακτης Ανάγκης του Διαχειριστή 
Διανομής Φυσικού Αερίου. 

5. Προστατευόμενοι Πελάτες, των οποίων η διακοπή/ 
περιορισμός κρίνεται αναγκαία για να διασφαλιστεί η 
αξιόπιστη και ασφαλής λειτουργία του ΕΣΦΑ και των 
δικτύων διανομής, σύμφωνα με το Σχέδιο Έκτακτης Ανά¬ 
γκης του αντίστοιχου Διαχειριστή του δικτύου διανομής. 

5) Επειδή, μετά τη θέσπιση του Νόμου 4203/2013 
(σχετικό υπ’ αριθμ. 11), ο προβλεπόμενος, με την υπ’ 
αριθμ. 122/2013 απόφασή της ΡΑΕ (σχετικό υπ’ αριθμ. 
5) κατάλογος Σειράς Διακοπής στο Σχέδιο Έκτακτης 
Ανάγκης χρήζει επικαιροποίησης. Προς τούτο η Αρχή 
έχει ήδη ενημερώσει σχετικά το Διαχειριστή ώστε το 
αρμόδιο όργανο λήψης αποφάσεων για τη διαχείριση 
καταστάσεων συναγερμού επιπέδου 3 (κατάσταση έκτα¬ 
κτης ανάγκης) να αποφασίζει τη διακοπή/περιορισμό 
της παροχής Φυσικού Αερίου ανά κατηγορία Πελατών, 
σύμφωνα με την ακόλουθη σειρά προτεραιότητας: 

I. Μονάδες παραγωγής Ηλεκτρικής Ενέργειας με καύ¬ 
σιμο Φυσικό Αέριο 

II. Άλλοι καταναλωτές φυσικού αερίου που δεν είναι 
Προστατευόμενοι 

III. Προστατευόμενοι Καταναλωτές 

6) Επειδή, σύμφωνα με τα οριζόμενα στις διατάξεις 
του στοιχείου (κβΐ) της παραγράφου 2 του άρθρου 2 
του Νόμου, όπως ισχύει: (κβΐ) «Προστατευόμενοι Κα¬ 
ταναλωτές Φυσικού Αερίου: Οι Οικιακοί Πελάτες που 
είναι συνδεδεμένοι με δίκτυο διανομής φυσικού αερίου. 
Με απόφαση του Υπουργού Περιβάλλοντος, Ενέργει¬ 
ας και Κλιματικής Αλλαγής δύναται να θεωρηθούν ως 
προστατευόμενοι καταναλωτές φυσικού αερίου και οι 
κατηγορίες που προβλέπονται στο άρθρο 2 παράγρα¬ 
φος 1 (α) και (β) του Κανονισμού 994/2010.» 

7) Επειδή, περαιτέρω σύμφωνα με τα οριζόμενα στις 
διατάξεις του άρθρου 2 παράγραφος 1 (α) και (β) του 
Κανονισμού 994/2010: «ως «προστατευόμενοι πελάτες» 
νοούνται όλοι οι οικιακοί πελάτες που είναι συνδεδεμέ- 
νοι με δίκτυο διανομής αερίου και, εκτός αυτού, εφόσον 
αποφασίσει σχετικά το ενδιαφερόμενο κράτος μέλος, 
ενδέχεται επίσης να συμπεριλαμβάνονταί: α) μικρο- 
μεσαίες επιχειρήσεις, υπό τον όρο ότι συνδέονται με 
δίκτυο διανομής αερίου, και βασικές κοινωνικές υπη¬ 
ρεσίες, υπό την προϋπόθεση ότι συνδέονται με κάποιο 
δίκτυο διανομής και μεταφοράς αερίου και υπό την 
προϋπόθεση ότι όλοι αυτοί οι επιπρόσθετοι πελάτες 
δεν αντιπροσωπεύουν πάνω από το 20 % της τελικής 
χρήσης αερίου· και/ή β) εγκαταστάσεις τηλεθέρμανσης, 
στον βαθμό που παρέχουν θέρμανση στους οικιακούς 
πελάτες και τους πελάτες που αναφέρονται στο σημείο 
ί), υπό την προϋπόθεση ότι οι εγκαταστάσεις αυτές δεν 
έχουν τη δυνατότητα εναλλαγής καυσίμων και είναι 
συνδεδεμένες με κάποιο δίκτυο διανομής ή μεταφοράς 
αερίου». 

Γ. Ως προς την εκτίμηση του επί μέρους κόστους των 
συμβάσεων που συνάπτονται σύμφωνα με την παρά¬ 
γραφο 4 του άρθρου 73 του Νόμου 


1) Επειδή, σύμφωνα με τα οριζόμενα στην παράγραφο 
4 του άρθρου 73 του Νόμου το ύψος του ανταλλάγματος 
που καταβάλει ο Διαχειριστής του ΕΣΦΑ στις υφιστά¬ 
μενες μονάδες παραγωγής ηλεκτρικής ενέργειας, με 
καύσιμο Φυσικό Αέριο, οι οποίες έχουν τη δυνατότητα 
τήρησης εναλλακτικού καυσίμου απαρτίζεται από τα 
ακόλουθα τρία στοιχεία κόστους: α) το κεφαλαιουχικό 
κόστος των εγκαταστάσεων εναλλακτικού καυσίμου 
πρότυπης μονάδας παραγωγής ηλεκτρικής ενέργειας, 
β) το κεφαλαιουχικό κόστος διατήρησης αποθεμάτων 
πετρελαίου και γ) τη διαφορά κόστους πετρελαίου και 
φυσικού αερίου για τη διενέργεια τακτικών δοκιμών 
στις εγκαταστάσεις των κατόχων άδειας παραγωγής 
ηλεκτρικής ενέργειας. 

2) Επειδή, ως πρότυπη μονάδα παραγωγής ηλεκτρι¬ 
κής ενέργειας ορίζεται μονάδα συνδυασμένου κύκλου, 
ισχύος 400 Μ\Λ/, που βασίζεται σε αεριοστρόβιλο τε¬ 
χνολογικής κλάσης Ρ. Η επιλογή της ως άνω πρότυπης 
εγκατάστασης για την εκτίμηση του κόστους των πα¬ 
γίων γίνεται με σκοπό την απλούστευση των παρα¬ 
δοχών και τη διασφάλιση της ίσης μεταχείρισης των 
μονάδων παραγωγής ηλεκτρικής ενέργειας που έχουν 
τη δυνατότητα και την υποχρέωση τήρησης και χρήσης 
αποθέματος εναλλακτικού καυσίμου. 

3) Επειδή σε ό,τι αφορά τον υπολογισμό του κεφα¬ 
λαιουχικού κόστους των εγκαταστάσεων εναλλακτικού 
καυσίμου πρότυπης μονάδας παραγωγής ηλεκτρικής 
ενέργειας εκτιμώνται τα ακόλουθα: α) Το αρχικώς επεν- 
δεδυμένο κεφάλαιο των εγκαταστάσεων εναλλακτικού 
καυσίμου της πρότυπης μονάδας εκτιμάται σε πέντε (5) 
εκ. € (με βάση δεδομένα κόστους του 2006) και σε 5,8 
εκ. € (με βάση δεδομένα κόστους της περιόδου 2008- 
2010). β) Για εσωτερικό βαθμό απόδοσης προ φόρων, 
τόκων και αποσβέσεων ίσο με οκτώμιση τοις εκατό 
(8,5%)για χρονικό διάστημα εικοσιπέντε (25) ετών επί 
αρχικώς επενδεδυμένου κεφαλαίου πέντε (5) εκ. € υπο¬ 
λογίζεται ετήσιο μοναδιαίο αντάλλαγμα, ανά μονάδα 
ισχύος αεριοστροβίλου (265 Μ\Λ/ο) το οποίο ισούται με 
1844 €/Μ \Λ/θ, και ανά μονάδα ισχύος συνδυασμένου κύ¬ 
κλου 1221€/Μ\Λ/θ, εφόσον η ισχύς του αεριοστροβιλικού 
τμήματος δεν είναι γνωστή, γ) Τα αντίστοιχα μεγέθη για 
μονάδα κατασκευασμένη μετά το 2008 (ισχύος αερο¬ 
στροβίλου ίσης με 285 Μ \Λ/θ) ορίζονται ως 1988 €/Μ\Λ/θ 
ανά μονάδα ισχύος αεροστροβίλου, και 1349€/Μ\Λ/θ ανά 
μονάδα ισχύος συνδυασμένου κύκλου, εφόσον η ισχύς 
του αεριοστροβιλικού τμήματος δεν είναι γνωστή. Η 
τιμή της απόδοσης στο ύψος του 8,5% λαμβάνεται κατ’ 
αντιστοιχία απόδοσης η οποία αποδίδεται σε μονοπω¬ 
λιακή δραστηριότητα, καθώς έχοντας ως γνώμονα την 
ελαχιστοποίηση της επιβάρυνσης των καταναλωτών 
από την παράμετρο αυτή, δεν κρίνεται σκόπιμη η χο¬ 
ρήγηση υψηλότερης απόδοσης. 

4) Επειδή, με βάση τις ως άνω εκτιμήσεις το ετήσιο 
αντάλλαγμα ανά υφιστάμενη μονάδα παραγωγής ηλε¬ 
κτρικής ενέργειας με δυνατότητα λειτουργίας με εναλ¬ 
λακτικό καύσιμο υπολογίζεται ως το γινόμενο των ως 
άνω συντελεστών με τη διαθέσιμη ισχύ της κάθε μίας 
μονάδας με εναλλακτικό καύσιμο, όπως παρουσιάζεται 
στον Πίνακα 1. 



31386 

Πίνακας 1. Ετήσιο Αντάλλαγμα ανά υφιστάμενη μονάδα με δυνατότητα εναλλακτικού καυσίμου για την κάλυψη 
του κεφαλαιουχικού κόστους των εγκαταστάσεων εναλλακτικού καυσίμου αυτής 


Μονάδα Παραγωγής 
Ηλεκτρικής Ενέργειας 

Ονομαστική 
Ισχύς (Μ\Λ/θ) 

Διαθέσιμη ισχύς 
με εναλλακτικό 
καύσιμο * 

(2014) 

Προϋπολογιστικό 

Ετήσιο Αντάλλαγμα 
(€Χ10 3 ) 

Κομοτηνή 

476 

238 

291 

Λαύριο IV 

550 

550 

672 

Ενεργειακή Θες/κης 

389 

389 

475 

Ενεργειακή Θίσβης 

410 

410 

553 

Ήρων Θερμοηλεκτρική 

147 

147 

271 

Σύνολο 

1972 

1734* 

2261* 


* Προς επιβεβαίωση κατά την 1 η δοκιμή, η οποία κατ’ εξαίρεση των οριζόμενων στο στοιχείο 8 θα εκτελεστεί 
με λειτουργία πλήρους φόρτισης διάρκειας τουλάχιστον 15’. 

5) Επειδή, με βάση τους υπολογισμούς, όπως παρουσιάζονται στον Πίνακα 1, το ετήσιο αντάλλαγμα που δύναται 
να καταβάλλεται από το Διαχειριστή στις υφιστάμενες μονάδες παραγωγής ηλεκτρικής ενέργειας στην ελληνική 
επικράτεια με δυνατότητα λειτουργίας με εναλλακτικό καύσιμο για την κάλυψη του κεφαλαιουχικού κόστους των 
εγκαταστάσεων εναλλακτικού καυσίμου στους ανωτέρω σταθμούς ανέρχεται συνολικά σε 2,26 εκ. €. 

6) Επειδή, σε ότι αφορά τον υπολογισμό του κεφαλαιουχικού κόστους διατήρησης αποθεμάτων πετρελαίου(που 
καλύπτει το χρηματοοικονομικό κόστος τήρησης των αποθεμάτων καυσίμου) στις εγκαταστάσεις παραγωγής 
ηλεκτρικής ενέργειας με δυνατότητα λειτουργίας με εναλλακτικό καύσιμο εκτιμώνται τα ακόλουθα: α) Για τον 
υπολογισμό του κεφαλαιουχικού κόστους λαμβάνεται υπόψη το κόστος αγοράς του καυσίμου και απόδοση οκτώ- 
μιση τοις εκατό (8,5%).β) Εφαρμόζοντας την ανωτέρω απόδοση επί τιμής προμήθειας καυσίμου προ ΦΠΑ στο 
ύψος των χιλίων τριάντα ευρώ το χιλιόλιτρο (1030 €/Ηΐ), η μοναδιαία τιμή του ανταλλάγματος υπολογίζεται σε 
87,55€/Ι<Ιΐ ανά έτος, δ) Το συνολικό ύψος του ανταλλάγματος προκύπτει από το γινόμενο της υπό γ μοναδιαίας 
τιμής και του ελάχιστου αποθέματος ασφαλείας που πρέπει να τηρείται στους σταθμούς κατά τη διάρκεια του 
έτους, ε) Το εκτιμώμενο ελάχιστο απόθεμα ασφαλείας ανέρχεται στην ποσότητα που απαιτείται για πενθήμερη 
ενδιάμεση φόρτιση των σταθμών αυτών (θεωρώντας λειτουργία 16 ωρών ημερησίως σε πλήρες φορτίο),όπως 
παρουσιάζεται στον Πίνακα 2. Γ ια τις μονάδες Κομοτηνή, Λαύριο IV και Ενεργειακή Θίσβης το εκτιμώμενο ελά¬ 
χιστο απόθεμα ασφαλείας ανέρχεται επομένως στην ποσότητα αποθέματος ασφαλείας πέντε (5) ημερών, όπως 
παρουσιάζεται στον Πίνακα 2. Για τις μονάδες Ενεργειακή Θεσσαλονίκης καΓΗρων Θερμοηλεκτρική αντίστοιχα 
το εκτιμώμενο ελάχιστο απόθεμα ασφαλείας ανέρχεται σε απόθεμα μίας (1) ημέρας, καθότι λόγω της εγγύτη¬ 
τας της πρώτης μονάδας με διυλιστήριο και λόγω του γεγονότος ότι η δεύτερη μονάδα έχει υποβάλει στη ΡΑΕ 
σύμβαση προμήθειας καυσίμου (κατά τα προβλεπόμενα στο σχετικό όρο της άδειας παραγωγής της μονάδας 
αυτής) εξασφαλίζεται κατά αυτόν τον τρόπο πενθήμερη ενδιάμεση φόρτιση των σταθμών αυτών. Τα ανωτέρω 
καταγράφονται στον πίνακα 2. 


Πίνακας 2. Προϋπολογιστικό ετήσιο αντάλλαγμα μονάδων ηλεκτροπαραγωγής για το χρηματοοικονομικό κόστος 
τήρησης αποθέματος ασφαλείας 


Μονάδα 

Απόθεμα καυσίμου (ΚΙΐ) 

Προϋπολογιστικό 
ετήσιο 
αντάλλαγμα 
(€ χ ΙΟ 3 ) 

Ημερήσιο 

απόθεμα 

Εκτιμώμενο 

Απόθεμα 

ασφαλείας 

Κομοτηνή 

640 

640 χ 5 

280 Ι<€ 

Λαύριο IV 

1470 

1470 χ 5 

643 Ι<€ 

Ενεργειακή Θες/κης 

1000 

1000 χ 1 

88 Κ€ 

Ενεργειακή Θίσβης 

1070 

1070 χ 5 

468 

Ήρων Θερμοηλεκτρική 

620 

620 χΐ 

54 Ι<€ 

Σύνολο 

4800 

17520 

1.534 Ι<€ 


7) Επειδή, με βάση την ως άνω ανάλυση και τις πα¬ 
ραδοχές στις οποίες βασίστηκε, το ετήσιο αντάλλαγμα 
που δύναται να καταβάλλεται από το Διαχειριστή στις 
υφιστάμενες μονάδες παραγωγής ηλεκτρικής ενέργειας 
στην ελληνική επικράτεια με δυνατότητα λειτουργίας 
με εναλλακτικό καύσιμο για την κάλυψη του κεφαλαι¬ 


ουχικού κόστους τήρησης των αποθεμάτων καυσίμου 
προϋπολογίζεται σε 1,53 εκ. €. 

8) Επειδή, σε ότι αφορά τον υπολογισμό του πρό¬ 
σθετου κόστους καυσίμου για δοκιμές εκτιμώνται τα 
ακόλουθα: α) Το πρόσθετο κόστος καυσίμου για δοκι¬ 
μές υπολογίζεται για συχνότητα μίας (1) δοκιμής ανά 

τρίμηνο, β) Η ποσότητα του καυσίμου προϋπολογίζεται, 
θεωρώντας δοκιμαστική λειτουργία της μονάδας με 
υγρό καύσιμο για χρονική περίοδο μιας (1) ώρας και με 
λειτουργία της μονάδας στο ελάχιστο επίπεδο φόρτι¬ 
σης (εξαιρείται η πρώτη δοκιμή κατά την οποία θα γίνει 
επιβεβαίωση της ισχύος της μονάδας με εναλλακτικό 
καύσιμο) που επιτρέπει την διενέργεια όλων των απαι- 
τουμενων ελέγχων, γ) Για τιμή προμήθειας καυσίμου 
προ ΦΠΑ που ανέρχεται σε χίλια τριάντα (1030) €/Μ,το 
ύψος του ανταλλάγματος που επαρκεί για την κάλυψη 
του πρόσθετου κόστους καυσίμου λόγω τριμηνιαίων 
δοκιμών των πέντε σταθμών εκτιμάται ότι ανέρχεται 
στο ύψος των 0,7 εκ. € ετησίως. 

9) Επειδή με βάση την ως άνω ανάλυση, αθροίζοντας 
δηλαδή τα στοιχεία κόστους που περιγράφονται στις 
παραγράφους 5,7 και 8, το ύψος του συνολικού ανταλ¬ 
λάγματος που δύναται να καταβάλει ο Διαχειριστής 
του ΕΣΦΑ στις υφιστάμενες μονάδες παραγωγής ηλε¬ 
κτρικής ενέργειας με καύσιμο Φυσικό Αέριο, οι οποίες 
έχουν τη δυνατότητα τήρησης εναλλακτικού καυσίμου 
προϋπολογίζεται σε 4.5 εκ. € ετησίως. 

Δ. Ως προς την εκτίμηση του επί μέρους κόστους των 
συμβάσεων που συνάπτονται σύμφωνα με την παρά¬ 
γραφο 5 του άρθρου 73 του Νόμου 

1) Επειδή, οι ανάγκες χρηματοδότησης του μηχανισμού 
διαχείρισης ζήτησης που θεσπίζεται σύμφωνα με τα 
οριζόμενα στην παράγραφο 5 του άρθρου 73 του Νόμου 
υπολογίζονται ως το γινόμενο της ανώτατης μοναδιαίας 
αποζημίωσης (€/Μ\Α/ά) που δυναται να καταβληθεί σε 
Προμηθευτές και της μέγιστης ποσότητας μη παραλη- 
φθέντος φυσικού αερίου (Μ\Λ/Ιί) για την οποία δύναται 
να καταβληθεί αποζημίωση. 

2) Επειδή, για τον υπολογισμό της ανώτατης μονα¬ 
διαίας αποζημίωσης (€ για κάθε Μ\Λ/ά φυσικού αερίου 
που δεν παραλαμβάνεται από Πελάτες), η οποία δύναται 
να καταβληθεί σε Προμηθευτές από το Διαχειριστή 
εκτιμώνται τα ακόλουθα: α) Χρησιμοποιείται ως βάση 
η λειτουργία της πρότυπης μονάδας συνδυασμένου κύ¬ 
κλου,όπως ορίστηκε στη σκέψη υπ’ αριθμ. 2 της ενότη¬ 
τας Γ. β) Γ ια υποθετική εικοσιτετράωρη (24) λειτουργία 
της πρότυπης μονάδας, η οποία περιλαμβάνει έξι (6) 
ώρες πλήρους φόρτισης και δεκαοκτώ (18) ώρες ελά¬ 
χιστης φόρτισης, υπολογίζεται ότι περίπου το τριάντα 
τοις εκατό (30%) της ημερήσιας ζήτησης της μονάδας 
(δηλαδή ποσότητα φ.α. που ανέρχεται σε 4200 ΜίΑ/ά 
φ.α. σε ΑΘΔ) μπορεί να περικοπεί εφόσον η μονάδα 
προβεί σε κράτηση για διάστημα οκτώ (8) ωρών κατά 
τις νυκτερινές ώρες (ή και άλλες ώρες χαμηλού φορτίου 
του Συστήματος). Εκτιμάται ότι το κόστος κράτησης 
και επανεκκίνησης, που κυμαίνεται μεταξύ 20.000 € 
έως 40.000 €, ανάλογα με τον τύπο της μονάδας και 
τις εκάστοτε τιμές καυσίμων, μπορεί να καλυφθεί από 
αποζημίωση της τάξεως των (5-10) €/Μ\Λ/Ιτ φυσικού 
αερίου σε ΑΘΔ. Κατόπιν των ανωτέρω και σύμφωνα με 
αυτά καθορίζεται ανώτατη μοναδιαία αποζημίωση σε 
€ ανά Μ\Λ/ά φυσικού αερίου, ίση με 10 €/Μ\Λ/Ιτ φυσικού 
αερίου σε ΑΘΔ, για την ποσότητα φυσικού αερίου που 
αποδεδειγμένα δεν παραλαμβάνεται από Μεγάλους Πε¬ 
λάτες, στο πλαίσιο διαχείρισης ζήτησης μετά από την 
κήρυξη κρίσης επιπέδου επιφυλακής. 


3) Επειδή, η μέγιστη ποσότητα μη παραληφθέντος 
φυσικού αερίου για την οποία δύναται να καταβληθεί 
αποζημίωση σε ένα ημερολογιακό έτος προσδιορίζεται 
επί τη βάσει των αναλύσεων του σχεδίου προληπτικής 
δράσης, μέσω του οποίου επιδιώκεται η δυνατότητα 
διαχείρισης ζήτησης Μεγάλων Πελατών στο επίπεδο 
του 20% της μέγιστης ημερήσιας ζήτησής τους. Κατά 
το δυσμενέστερο σενάριο που εξετάζεται στο ανωτέρω 
σχέδιο, η ανώτατη ετησίως αναμενόμενη ποσότητα 
μη παραδοθέντος φυσικού αερίου μέσω μηχανισμού 
διαχείρισης ζήτησης εκτιμήθηκε στο ύψος των 670 
Θννίτ Λόγω της πτώσης της ζήτησης στο διάστημα 
που μεσολάβησε από την εκπόνηση του σχεδίου προ¬ 
ληπτικής δράσης (2012), και των αλλαγών σε κανόνες 
βάσει των οποίων εντάσσονται οι μονάδες παραγωγής 
ηλεκτρικής ενέργειας η ποσότητα αυτή επανεκτιμάται 
στο επίπεδο των 530 Θ\Λ/ά, θεωρώντας δυνατότητα 
διαχείρισης ζήτησης στο επίπεδο του δέκα τοις εκατό 
(10%) από μονάδες παραγωγής ηλεκτρικής ενέργειας 
και στο επίπεδο του σαράντα τοις εκατό (40%) από 
Μεγάλους Πελάτες. 

4) Επειδή, σύμφωνα με τα ανωτέρω, το άνω όριο ετήσι¬ 
ας αποζημίωσης προς Προμηθευτές για την κάλυψη του 
κόστους του μηχανισμού διαχείρισης ζήτησης φυσικού 
αερίου οριοθετείται στο ύψος των 5,3 εκ. €. 

Ε. Προσδιορισμός ανώτατου επιτρεπόμενο ορίου του 
λογαριασμού ασφάλειας εφοδιασμού 

1) Επειδή, όπως προαναφέρθηκε, το ανώτατο επιτρε¬ 
πόμενο όριο του λογαριασμού ασφάλειας εφοδιασμού 
καθορίζεται από τα αναγκαία ποσά για την κάλυψη 
των τακτικών καθώς και των έκτακτων υποχρεώσεων 
του ΔΕΣΦΑ, όπως προκύπτουν από τις συμβάσεις των 
παραγράφων 4 και 5 του άρθρου 73 του Νόμου. 

2) Επειδή, οι τακτικές/πάγιες υποχρεώσεις του Διαχει¬ 
ριστή απορρέουν από την ανάγκη κάλυψης του ετήσιου 
ανταλλάγματος προς τους κατόχους άδειας παραγω¬ 
γής σταθμού με δυνατότητα εναλλακτικού καυσίμου, 
με τους οποίους έχει συμβληθεί μέσω των συμβάσεων 
της παραγράφου 4 του άρθρου 73 του Νόμου. Οι υπο¬ 
χρεώσεις αυτές, σε ετήσια βάση,προϋπολογίζονται στο 
ύψος των 4,5 εκ. €, σύμφωνα με τις παραδοχές που 
παρουσιάστηκαν στην ενότητα Γ της παρούσας. 

3) Επειδή, οι έκτακτες υποχρεώσεις του Διαχειριστή 
απορρέουν από την υποχρέωση παροχής αποζημίωσης 
προς προμηθευτές δυνάμει των συμβάσεων που προ- 
βλέπονται στην παράγραφο 5 του άρθρου 73 του Νόμου. 
Το ανώτατο ύψος των αποζημιώσεων λόγω διαχείρισης 
ζήτησης, σύμφωνα με την ενότητα Δ της παρούσας 
καθορίζεται ίσο με 5,3 εκ. €. 

4) Επειδή, σύμφωνα με τα ανωτέρω το ύψος του λο¬ 
γαριασμού, το οποίο κρίνεται επαρκές για να καλύψει 
τις πάγιες και έκτακτες υποχρεώσεις του ΔΕΣΦΑ ενός 
έτους, κατά το δυσμενέστερο αναμενόμενο σενάριο 
κρίσης εφοδιασμού εκτιμάται στο ύψος των 9,8 εκ. €. 

ΣΤ. Υπολογισμός τέλους ασφάλειας εφοδιασμού και 
επιμερισμός σε καταναλωτές φυσικού αερίου 

1) Επειδή, το ύψος του μοναδιαίου τέλους ασφάλει¬ 
ας εφοδιασμού που δύναται να καταβληθεί από κάθε 
κατηγορία Πελάτη κρίνεται σκόπιμο να υπολογιστεί με 
βάση τις ως άνω αρχές, όπως αναφέρθηκε στην ενό¬ 
τητα Α: α) να διαφοροποιείται ανά κατηγορία Πελάτη 

ώστε να αντικατοπτρίζει το επίπεδο της παρεχόμενης 
προστασίας που αντιπαρέχεται στην αντίστοιχη κα¬ 
τηγορία κατά τη διάρκεια κρίσεων επιπέδου έκτακτης 
ανάγκης, β) να υπολογιστεί με τρόπο ώστε να καλύπτει 
το πλήρες κόστος του μηχανισμού διασφάλισης εφοδι¬ 
ασμού σε φυσικό αέριο όπως περιλαμβάνει το σύνολο 
των τακτικών και έκτακτων πληρωμών του Διαχειριστή 
προς τους ηλεκτροπαραγωγούς και τους Προμηθευτές 
Μεγάλων Πελατών, ως απόρροια των μεταξύ τους συμ¬ 
βάσεων, σύμφωνα με τα οριζόμενα στις παραγράφους 
4 και 5 του άρθρου 73 του Νόμου, γ) να τιμολογείται 
και να ανακτάται σε μηνιαία βάση καθότι τόσο οι συ¬ 
ναλλαγές του Διαχειριστή και των Χρηστών, σύμφωνα 
με τα οριζόμενα στον Κώδικα Διαχείρισης ΕΣΦΑ πραγ¬ 
ματοποιούνται σε μηνιαία βάση όσο και οι συναλλαγές 
μεταξύ Προμηθευτών και Μεγάλων Πελατών, 

2) Επειδή, για τη διαχείριση καταστάσεων συναγερ¬ 
μού επιπέδου 3 (επίπεδο έκτακτης ανάγκης) το αρμό¬ 
διο όργανο λήψης αποφάσεων αποφασίζει τη διακοπή/ 
περιορισμό της παροχής Φυσικού Αερίου σε Πελάτες, 
σύμφωνα με την ακόλουθη σειρά προτεραιότητας 

I. Μονάδες παραγωγής Ηλεκτρικής Ενέργειας με καύ¬ 
σιμο Φυσικό Αέριο 

II. Άλλοι καταναλωτές φυσικού αερίου που δεν είναι 
Προστατευόμενοι 

III. Προστατευόμενοι Καταναλωτές φυσικού αερίου 

3) Επειδή, σύμφωνα με τα ανωτέρω, σε περίπτωση 
που ο Διαχειριστής κηρύξει το ΕΣΦΑ σε κατάσταση 
έκτακτης ανάγκης (επίπεδο 3), οι Πελάτες οι οποίοι 
προηγούνται σε σειρά προτεραιότητας στον Κατάλογο 
Σειράς Διακοπής Παροχής Φυσικού Αερίου αναμένεται 
να υποστούν επιβεβλημένη περικοπή στην τροφοδοσία 
τους με φυσικό αέριο, προκειμένου να διασφαλιστεί 
η τροφοδοσία καταναλωτών που έπονται στη σειρά, 
χωρίς να θεμελιώνουν δικαίωμα για κανενός είδους 
αποζημίωση έναντι του αρμόδιου οργάνου που έλαβε 
τη σχετική απόφαση. 

4) Επειδή, κατά αυτό τον τρόπο διασφαλίζονται τα 
ακόλουθα: (α) η αξιόπιστη και ασφαλής λειτουργία του 
ΕΣΦΑ, (β) η τροφοδοσία της εναπομένουσας ζήτησης 
και ιδίως των Προστατευόμενων Καταναλωτών και, (γ) ο 
περιορισμός των επιπτώσεων στο Σύστημα Παραγωγής 
Ηλεκτρικής Ενέργειας. 

5) Επειδή, οι Προστατευόμενοι Καταναλω- 
τές(Κατηγορία III) απολαμβάνουν της απόλυτης προ¬ 
τεραιότητας της τροφοδοσίας τους με φυσικό αέριο εν 
μέσω κρίσεων επιπέδου έκτακτης ανάγκης στο ΕΣΦΑ, 
έναντι της τροφοδοσίας όλων των υπόλοιπων κατα¬ 
ναλωτών επομένως κρίνεται σκόπιμο να καταβάλλουν 
την υψηλότερη μοναδιαία χρέωση ως τέλος ασφάλειας 
εφοδιασμού. 

6) Επειδή, οι Πελάτες - παραγωγοί ηλεκτρικής ενέργει¬ 
ας (Κατηγορία I) είναι πρώτοι στη λίστα διακοπής του 
σχεδίου έκτακτης ανάγκης επομένως κρίνεται σκόπιμο 
να καταβάλλουν τη χαμηλότερη μοναδιαία χρέωση ως 
τέλος ασφάλειας εφοδιασμού, μεταξύ των κατηγοριών 
Ι-ΙΙΙ της ανωτέρω παραγράφου 2. 

7) Επειδή, οι λοιποί καταναλωτές φυσικού αερίου 
(Κατηγορία II) απολαμβάνουν σχετικής προτεραιότη¬ 
τας της τροφοδοσίας τους με φυσικό αέριο, καθώς και 
προβλέψεων για παροχή έγκαιρης προειδοποίησης σα¬ 
ράντα οκτώ (48) ωρών πριν την επικείμενη διακοπή της 


τροφοδοσίας για την προστασία των εγκαταστάσεών 
τους και την αποφυγή ατυχημάτων εν μέσω κρίσεων 
επιπέδου έκτακτης ανάγκης στο ΕΣΦΑ κρίνεται σκόπιμο 
να καταβάλλουν ενδιάμεση μοναδιαία χρέωση ως τέλος 
ασφάλειας εφοδιασμού. 

8) Επειδή η ελαχιστοποίηση του κόστους του μηχανι¬ 
σμού διαχείρισης ζήτησης για την αγορά φυσικού αε¬ 
ρίου αποτελεί ζητούμενο, κρίνεται σκόπιμο να εισαχθεί 
κατηγορία «διακόψιμων καταναλωτών» στην κορυφή της 
λίστας διακοπής του σχεδίου έκτακτης ανάγκης και να 
παρασχεθεί η δυνατότητα να ενταχθούν σε αυτή Μεγά¬ 
λοι Πελάτες, εξαιρουμένων αυτών που καταναλώνουν 
φυσικό αέριο για την παραγωγή ηλεκτρικής ενέργειας,οι 
οποίοι διαθέτουν σημαντική ευελιξία στη ζήτησή τους. 
Τεκμήριο της ευελιξίας τους και προαπαιτούμενο για 
την ένταξή τους στην κατηγορία αυτή θα είναι η σύναψη 
ετήσιας σύμβασης διακοπής με τον Προμηθευτή τους 
βάσει της οποίας κατ’ ελάχιστον δεσμεύονται: 

• να περικόπτουν ζήτηση φυσικού αερίου άνω του 
σαράντα τοις εκατό (40%) της ημερήσιας ζήτησής τους 
οποτεδήποτε και εντός έξι (6) ωρών μετά από σχετικό 
αίτημα του προμηθευτή τους κατά τη διάρκεια κρίσεων 
επιπέδου 2 (επιφυλακή). 

• να διατηρούν μειωμένο επίπεδο ζήτησης Φυσικού 
Αερίου για όσο διάστημα διαρκεί η κρίση με ανώτατο 
όριο τις τριάντα (30) ημέρες ανά έτος. 

• να καταβάλουν αναδρομικά το τέλος που αντιστοι¬ 
χεί στο σύνολο των ποσοτήτων που καταναλώθηκαν 
κατά τη διάρκεια της σύμβασης, προσαυξημένο κατά 
ποσοστό εκατό τοις εκατό (100%) σε περίπτωση πα¬ 
ράβασης των ανωτέρω όρων. 

9) Επειδή οι διακόψιμοι κατά τα ανωτέρω κατανα¬ 
λωτές θα διακόπτονται κατά προτεραιότητα έναντι 
όλων των υπόλοιπων καταναλωτών φυσικού αερίου σε 
κρίσεις επιπέδου 3 και επειδή συμβάλουν με μηδενικό 
κόστος στη διαχείριση κρίσεων επιπέδου 2, δεδομένου 
ότι δε συμμετέχουν στον μηχανισμό που προβλέπεται 
στην παράγραφο 5 του άρθρου 73 του Νόμου, κρίνεται 
σκόπιμο να καταβάλουν μηδενική χρέωση ως τέλος 
ασφάλειας εφοδιασμού. 

10) Επειδή, για τον καθορισμό του μοναδιαίου τέλους 
ασφάλειας εφοδιασμού κρίνεται σκόπιμος ο ορισμός 
αλγόριθμου ετήσιας αναπροσαρμογής του τέλους που 
να ελέγχει αυτόματα το ύψος του τέλους συναρτήσει 
του ύψους του Λογαριασμού ασφάλειας εφοδιασμού, 
διατηρώντας έτσι το ύψος του λογαριασμού κάτω από 
το ανώτατο όριο. Ο έλεγχος αυτός μπορεί να επιτευχθεί 
μέσω συντελεστή αναπροσαρμογής του τέλους, Ο, ο 
οποίος υπολογίζεται σύμφωνα με τον ακόλουθο τύπο: 



όπου ΤΥΑ είναι το τρέχον ύψος λογαριασμού ασφά¬ 
λειας εφοδιασμού σε εκ. €. Ο συντελεστής Ο λαμβάνει 
τιμές από 0 έως 1 και αναπροσαρμόζεται ετησίως από 
τον Διαχειριστή του ΕΣΦΑ, ώστε το ύψος του λογαρια¬ 
σμού ασφάλειας εφοδιασμού να μην υπερβεί το ανώτα¬ 
το όριο που καθορίζεται στην ενότητα Ε. 

11) Επειδή, ο συντελεστής Ο κρίνεται σκόπιμο να 
λάβει αρχική τιμή που επιτρέπει εντός 6 μηνών από 

την έναρξη είσπραξης του τέλους, τη συγκέντρωση 
ελάχιστου ποσού ικανού για την κάλυψη τουλάχιστον 
πενήντα τοις εκατό (50%) του συνόλου τυχόν έκτακτων 
υποχρεώσεων, όπως αναλύθηκαν στην ενότητα Δ της 
παρούσας, δηλαδή ποσού άνω των 2,2 εκ. €. Προς εξυ¬ 
πηρέτηση του προαναφερθέντος σκοπού, για το πρώτο 
έτος εφαρμογής της παρούσας ο συντελεστής ορίζεται 
σε 1. Για κάθε επόμενο έτος εφαρμογής ο Διαχειριστής 
του ΕΣΦΑ ανακοινώνει έως τις 30 Απριλίου κάθε έτους 
την ισχύουσα τιμή του Ο για τους επόμενους 12 μήνες. 
Σε ενδεχόμενο αρνητικό αποτέλεσμα του τύπου (1), ο 
συντελεστής Ο ορίζεται ίσος με μηδέν. 

12) Επειδή, με βάση τις ως άνω σκέψεις το μοναδιαίο 
τέλος ασφάλειας εφοδιασμού που καταβάλλουν οι Χρή¬ 
στες για κάθε κατηγορία κατανάλωσης φυσικού αερίου 
ορίζεται ως εξής: 

ί) 0 €/ Μ\Λ/ίι για την κατανάλωση Φυσικού Αερίου από 
διακόψιμους καταναλωτές φυσικού αερίου, οι οποίοι 
ικανοποιούν τις προϋποθέσεις των παραγράφων 8 και 
9 της ενότητας ΣΤ της παρούσης. 

ϋ) Ο χ 0,16 €/Μ\Λ/ή για την κατανάλωση Φυσικού Αερίου 
αποκλειστικά για την παραγωγή ηλεκτρικής ενέργειας. 

ϋι) Ο χ 0,48 €/Μ\Α/ίι για την κατανάλωση Φυσικού Αε¬ 
ρίου από Προστατευόμενους Καταναλωτές. 

ίν) Ο χ 0,18 €/Μ\Λ/ίι για όλες τις υπόλοιπες κατανα¬ 
λώσεις ΦΑ. 

Ζ. Θέματα Διαχείρισης Λογαριασμού Ασφάλειας Εφο¬ 
διασμού 

1) Επειδή, ο Διαχειριστής του ΕΣΦΑ, σύμφωνα με τις 
διατάξεις του Νόμου εισπράττει το τέλος ασφάλειας 
εφοδιασμού από τους Χρήστες και τηρεί χωριστό λο¬ 
γαριασμό για τις δραστηριότητες αυτές. Για το σκοπό 
αυτό η ΡΑΕ κρίνει σκόπιμο να τηρεί ο Διαχειριστής ξε¬ 
χωριστό έντοκο Λογαριασμό Ασφάλειας Εφοδιασμού με 
τις εισροές και εκροές που αφορούν σε θέματα ασφά¬ 
λειας εφοδιασμού, και οι οποίες περιλαμβάνουν ιδίως τα 
ανταλλάγματα και τις αποζημιώσεις όπως προβλέπονται 
στις συμβάσεις των παραγράφων 4 και 5 του άρθρου 73 
του Νόμου καθώς και τα ποσά από την καταβολή του 
τέλους ασφάλειας εφοδιασμού στον Διαχειριστή του 
ΕΣΦΑ από τους Χρήστες. Ο Λογαριασμός αυτός κρίνεται 
σκόπιμο να ανατροφοδοτείται από τους τόκους που 
προκύπτουν από το απόθεμα του λογαριασμού αυτού 
ώστε να ελαχιστοποιηθεί η επιβάρυνση των τελικών 
καταναλωτών. 

2) Επειδή, σε περίπτωση όπου το υπόλοιπο του λο¬ 
γαριασμού Ασφάλειας Εφοδιασμού που τηρεί ο Διαχει¬ 
ριστής, δεν επαρκεί για την κάλυψη του συνόλου των 
υποχρεώσεών του, στο πλαίσιο των οριζόμενων στο 
Αρθρο 73 του Ν. 4001/2011, ο ΔΕΣΦΑ κρίνεται σκόπιμο 
να διασφαλίσει την άμεση διαθεσιμότητα κεφαλαίου 
στο Λογαριασμό Ασφάλειας Εφοδιασμού για την πλή¬ 
ρη άμεση αποζημίωση των αντισυμβαλλόμενών του. Σε 
περίπτωση που για το σκοπό αυτό ο ΔΕΣΦΑ υπόκειται 
σε κάποιο χρηματοοικονομικό κόστος το απολύτως αι¬ 
τιολογημένο αυτό κόστος θα συμπεριληφθεί στο προς 
ανάκτηση ΤΑΕ, μετά από έγκριση της ΡΑΕ. 

3) Επειδή, για λόγους διαφάνειας, ενημέρωσης των 
συμμετεχόντων στην αγορά φυσικού αερίου και επο- 
πτείας του λογαριασμού ασφάλειας εφοδιασμού από 
τη ΡΑΕ κρίνεται σκόπιμο όπως ο Διαχειριστής του 


ΕΣΦΑ αναρτά στην ιστοσελίδα του ετησίως, και υπο¬ 
βάλει στη ΡΑΕ, έως τις 31 Μαρτίου κάθε έτους, έκθεση 
σχετικά με τις κινήσεις και το υπόλοιπο του λογαρια¬ 
σμού αυτού. 

Κατόπιν των ανωτέρω, αποφασίζει: 

1) Ορίζει το ποσό των 9,8 εκατομμυρίων ευρώ, ως το 
ανώτατο επιτρεπόμενο όριο του λογαριασμού ασφά¬ 
λειας εφοδιασμού. 

2) Ορίζει αλγόριθμο ετήσιας αναπροσαρμογής του τέ¬ 
λους που διασφαλίζει ισοσκελισμένο Λογαριασμό ασφά¬ 
λειας εφοδιασμού, μέσω συντελεστή αναπροσαρμογής 
του τέλους, Ο, ο οποίος υπολογίζεται σύμφωνα με τον 
ακόλουθο τύπο: 



όπου ΤΥΛ είναι το τρέχον ύψος λογαριασμού ασφά¬ 
λειας εφοδιασμού σε εκ. €. Με την παρούσα ορίζεται 
ότι ο συντελεστής Ο ανέρχεται σε 1. Ο Διαχειριστής 
του ΕΣΦΑ ανακοινώνει στις 30 Απριλίου κάθε έτους 
την ισχύουσα τιμή του Ο. Σε ενδεχόμενο αρνητικό απο¬ 
τέλεσμα του τύπου (1),ο συντελεστής Ο ορίζεται ίσος 
με μηδέν. 

3) Τη θέσπιση μοναδιαίου τέλους ασφάλειας εφοδι¬ 
ασμού που καταβάλλεται από κάθε κατηγορία Κατα¬ 
ναλωτών, ως εξής: 

ί) 0 €/ Μ\Α/ίι για την κατανάλωση Φυσικού Αερίου από 
διακόψιμους καταναλωτές φυσικού αερίου, οι οποίοι 
ικανοποιούν τις προϋποθέσεις των παραγράφων 8 και 
9 της ενότητας ΣΤ της παρούσης 

ϋ) Ο χ 0,16 =€/Μ\Λ/Γι για την κατανάλωση Φυσικού Αερίου 
αποκλειστικά για παραγωγή ηλεκτρικής ενέργειας. 

ϋι) Ο χ 0,48 €/Μ\Λ/ό για την κατανάλωση Φυσικού Αε¬ 
ρίου από Προστατευόμενους Καταναλωτές. 

ίν) Ο χ 0,18 €/Μ\Λ/Ιί για όλες τις υπόλοιπες κατανα¬ 
λώσεις ΦΑ. 

4) Την υποβολή δεσμευτικού χρονοδιαγράμματος 
ενεργειών από το Διαχειριστή σχετικά με τις ενέργειες 
που απαιτούνται από την πλευρά του για την ενεργο¬ 
ποίηση του μηχανισμού που περιγράφεται στις παρα¬ 
γράφους 4 και 5 του άρθρου 73 του νόμου. 

5) Καλεί τον Διαχειριστή να επικαιροποιήσει τη σειρά 
προτεραιότητας διακοπής καταναλωτών φυσικού αε¬ 
ρίου του σχεδίου έκτακτης ανάγκης με την προσθήκη 
κατηγορίας διακόψιμων καταναλωτών στην κορυφή της 
λίστας. 

6) Καλεί τους κατόχους άδειας προμήθειας με ενερ¬ 
γό χαρτοφυλάκιο Μεγάλων Πελατών που δεν κατανα¬ 
λώνουν φυσικό αέριο για την παραγωγή ηλεκτρικής 
ενέργειας να καταρτίσουν και να προσφέρουν στους 
εν λόγω Πελάτες συμβάσεις διακοψιμότητας σύμφωνα 
με τις αρχές που ορίζονται στην παρούσα. 

7) Καλεί τον Διαχειριστή όπως προβαίνει στις ακό¬ 
λουθες ενέργειες κατά την εφαρμογή των ανωτέρω: 
Α) Τηρεί ξεχωριστό έντοκο λογαριασμό για τις εισροές 
και εκροές που αφορούν σε θέματα ασφάλειας εφοδια¬ 
σμού, ο οποίος θα ανατροφοδοτείται από τους τόκους 
που προκύπτουν από το απόθεμα του λογαριασμού 
αυτού, Β) Αναρτά στην ιστοσελίδα του ετησίως, και 

υποβάλει στη ΡΑΕ, έως τις 31 Μαρτίου κάθε έτους, 
έκθεση σχετικά με τις κινήσεις και το υπόλοιπο του 
λογαριασμού αυτού. 

8) Η είσπραξη του τέλους από τον Διαχειριστή του 
ΕΣΦΑ καθώς και η ανάκτησή του από τους Χρήστες, 
σε περίπτωση που δεν είναι Τελικοί Πελάτες, εκκι¬ 
νεί με τις ποσότητες που θα καταμετρηθούν και θα 


τιμολογηθούν αντίστοιχα κατά τη διάρκεια του Νο¬ 
εμβρίου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2014 

Ο Πρόεδρος 
ΝΙΚΟΣ ΒΑΣΙΛΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-αΐ3ΐΙ: ννβόπΐ33ί6Γ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02025362309140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































